В И С Ш    С Ъ Д Е Б Е Н    С Ъ В Е Т

П Р О Т О К О Л   № 14

от редовното заседание чрез видеоконферентна връзка 
на Комисия „Управление на собствеността”
към Пленума на Висшия съдебен съвет, 
проведено на 21.05.2025 г.

Днес, 21.05.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                     		ПРЕДСЕДАТЕЛ:  Стефан Гроздев
                                                                         ЧЛЕНОВЕ:  Боян Новански 
                                                                                              Огнян Дамянов
         Олга Керелска
                                                                                              Пламен Найденов

           ОТСЪСТВА: Йордан Стоев.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник-отдел „Инвестиции и строителство“, Стоян Димитров – началник-отдел СФСС и Ганка Тулева – началник-отдел СФСП.
В дискусията по т. 6 от дневния ред участваха: Галина Захарова – председател на Върховния касационен съд, Георги Чолаков – и.ф. председател на Върховния административен съд, Нина Илковска –директор на дирекция „Сграден фонд и обществени поръчки“ в АГП и инж. Добромира Димитрова – началник отдел „Стопанисване на сградния фонд“ в АГП.

- Инвестиции и строителство:

1.ОТНОСНО: Писмо от административния ръководител на Окръжна прокуратура – Варна във връзка с планиране на средства за 2025 г. за акцесорни услуги за реализиране на обект „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна,               ул. „Георги Атанасов“ № 2“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.	ПРИЕМА за необходимо и целесъобразно изпълнението на акцесорни услуги за обект „Основен ремонт на сграда с идентификатор 10135.3516.82.1 в              УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2, със сметни стойности и срок на изпълнение, както следва:
1.1.1. „Упражняване на авторски надзор на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82,              гр. Варна, ул. „Георги Атанасов“ № 2, със сметна стойност 13 440,00 лв. с ДДС и срок на изпълнение 2025 – 2026 г.
1.1.2. „Упражняване на строителен надзор  на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р,                               ПИ 10135.3516.82 гр. Варна, ул. „Георги Атанасов“ № 2, със сметна стойност                    12 000, 00 лв. с ДДС и срок на изпълнение 2025 – 2026 г.
1.1.3. „Упражняване на инвеститорски контрол на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р,                            ПИ 10135.3516.82 гр. Варна, ул. „Георги Атанасов“ № 21 със сметна стойност 19 793,00 лв. с ДДС и срок на изпълнение 2025 – 2026 г.
Средствата в размер общо на 45 233,00 лв. с ДДС да бъдат осигурени по                § 51-00 „Основен ремонт на ДМА“ от бюджета на съдебната власт за 2025 г. 
1.2.	ВКЛЮЧВА в Инвестиционната програма на ВСС за 2025 г. обектите по т. 1.1.
1.3.	ВЪЗЛАГА на дирекция „Управление на собствеността на съдебната власт“ към администрацията на ВСС при изготвяне на поименното разпределение на разходите по § 51-00 „Основен ремонт на ДМА“ на Инвестиционната програма на Висшия съдебен съвет за 2025 г.  да включи обектите по т. 1. 1.
1.4. ИЗПРАЩА решението на административния ръководител на Окръжна прокуратура – Варна, за сведение.

2.ОТНОСНО: Предложение за поименно разпределение на разходите за придобиване на дълготрайни материални активи и за основен ремонт по § 51-00 на органите на съдебната власт за 2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. ПРИЕМА доклада на инж.-арх. Мария Велинова – главен експерт-инженер в отдел „Инвестиции и строителство“, дирекция УССВ, за поименното разпределение на разходите за придобиване на дълготрайни материални активи /ДМА/ и за основен ремонт на ДМА по § 51-00 на органите на съдебната власт за 2025 г., ведно с приложение „Сметни стойности и разчет за финансиране на капиталовите разходи и трансфери през 2025 г.“
2.2.	ИЗПРАЩА решението по т. 2.1 от настоящия протокол на комисия „Бюджет и финанси“ към Пленума на ВСС, за съгласуване.
2.3.	ПРЕДЛАГА на Пленума на Висшия съдебен съвет да вземе следното решение:
УТВЪРЖДАВА поименно разпределение на разходите за придобиване на дълготрайни материални активи /ДМА/ и за основен ремонт на ДМА по § 51-00 на органите на съдебната власт за 2025 г., съгласно приложение „Сметни стойности и разчет за финансиране на капиталовите разходи и трансфери през 2025 г.“, в рамките на определения бюджет в размер на 25 000 000 лева с включени, както следва: по § 51-00 „Основен ремонт на ДМА“ – 23 154 483 лева, § 52-00 „Придобиване на ДМА“ – 1 845 517 лева.
2.4. ВНАСЯ предложението за поименно разпределение за придобиване на дълготрайни материални активи /ДМА/ и за основен ремонт на ДМА по § 51-00 на органите на съдебната власт за 2025 г., като редовна точка в следващото заседание на Пленума на ВСС, след съгласуване от комисия „Бюджет и финанси“ към Пленума на ВСС.

-	Текущи ремонти:

3.ОТНОСНО: Писмо от административния ръководител на Районен съд – Петрич с искане за осигуряване на средства за авариен ремонт за подмяна на дефектирал вентилатор на чилър в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1. ПРИЕМА за необходимо и целесъобразно подмяната на дефектирал вентилатор на II-ри хладилен кръг на чилър със сер. № 237С0629, част от съществуващата ОиВК система в сградата на Районен съд – Петрич на ул.  „Лазар Маджаров“ № 3, на стойност 10 674 лв. с ДДС, съгласно предоставената икономически най-изгодна оферта от административния ръководител на Районен съд – Петрич.
Мотиви: Извършването на ремонта – подмяна на дефектирал вентилатор на чилър със сер. № 237С0629, част от съществуващата ОиВК система в сградата на РС – Петрич, е необходимо с цел възстановяване експлоатационното й състояние и привеждането й в съответствие със Закона за здравословни и безопасни условия на труд и Наредба № 7/23.09.1999 г. за минималните изисквания за здравословни и безопасни условия на труд на работните места.
Ремонтните работи попадат в обхвата на чл. 12 и § 1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т. е. представляват неотложен авариен ремонт.

Справка за отпуснатите средства на РС – Петрич
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	20 857 лв.	Ремонт двигатели чилъри – 2 бр., смяна етилен гликол, смяна нагреватели	
2021	0,00 лв.	Няма	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	0,00 лв.	Няма заявени за 2025г.	

3.2.	ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Петрич с финансови средства в размер на 10 674 лв. с ДДС за подмяна на дефектирал вентилатор на чилър със сер. № 237С0629. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
3.3. ИЗПРАЩА решението на административния ръководител на Районен съд – Петрич, за сведение.

4.ОТНОСНО: Писмо от административния ръководител на Окръжен съд – Враца с искане за осигуряване на средства за авариен ремонт на част от покрива на Съдебна палата – Враца.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.	ПРИЕМА за необходимо и целесъобразно извършването на авариен ремонт на част от покрива на сградата на Съдебна палата – Враца, след застрахователно събитие, за което е регистрирана щета № 0110-100-00015-2025. Стойността на ремонтните работи е в размер на 2 000,67 лв., съгласно предоставената оферта от административния ръководител на Окръжен съд – Враца. 
Мотиви: Извършването на аварийния ремонт на част от покрива на сградата на Съдебна палата, находяща се на бул. „Христо Ботев“ № 29 в                    гр. Враца, за който е заведена щетата, е необходимо и целесъобразно, с цел възстановяване на целостта на покрива и елиминиране на последващи течове, застрашаващи увреждане на имуществото на ОСВ, ползващи сградата и осигуряване на нормална работна среда на служителите, работещи в нея. Ремонтните работи попадат в обхвата на чл. 12 и § 1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т. е. представляват неотложен авариен ремонт.

Справка за отпуснатите средства на ОС – Враца
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	27694 лв.
10300 лв.	Ремонт 4 бр. санитарни помещения на 2-ри етаж
Аварийни - бариери	
2022	23470.86 лв.	Ремонт кабинети №№ 130, 221, 320, 322	
2022	1815 лв.	Увеличение на извършените ремонтни дейности	
2023	9 156 лв.	Авариен ремонт на покрива на основната сграда на съда над южната и западната фасада 
7 432,36 лв. с ДДС, по заведена щета № 0110-100-00018-2023 от 24.01.2023 г., съгласно договор                       № ВСС–17894/29.12.2022 г.;
- 1 723,64 лв. с ДДС, по бюджета на съдебната власт.	
2024	81740 лв.	Авариен ремонт на покрива на пристройката във вътрешния двор	
2025	

50604 лв.

12530 лв.
	Заявени за 2025г.
Ремонт на 4 броя помещения
Средствата не са осигурени на основание решение по т. 4 от протокол № 1/08.01.2025 г. на КУС към Пленума на ВСС.
Авариен ремонт на покрив по заведена щета № 0110-100-00078/2024 г.	

4.2.	ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Окръжен съд – Враца с финансови средства в размер на 2 000,67 лв. за авариен ремонт на част покрива на сградата на съда на бул. „Христо Ботев“ № 29, гр. Враца, като средствата в размер на 420,91 лв., са по бюджета на ВСС, в резултат на приета щета № 0110-100-00015-2025 от 14.03.2025 г., съгласно договор № ВСС–5051/24.02.2025 г., сключен между ВСС и    ЗД „ОЗОК Инс“ АД. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
4.3.	УВЕДОМЯВА административния ръководител на ОС – Враца, във връзка с решение по т. 7.1 от протокол № 5/12.02.2025 г. от заседание на комисия „Бюджет и финанси“ към Пленума на Висшия съдебен съвет, че е необходимо да бъдат предприети действия за изпълнение на ремонтни работи по покрива на Съдебна палата – Враца, предмет на регистрирана щета № 0110-100-00078/2024 г., като средствата в размер на 12 530 лв. с ДДС са осигурени по бюджета на Окръжен съд – Враца по § 10-00 „Издръжка“ за 2025 г., на основание решение по т. 7.2 от протокол № 5/12.02.2025 г. на комисия „Бюджет и финанси“ към Пленума на Висшия съдебен съвет.
4.4.	ИЗПРАЩА решението на административния ръководител на ОС – Враца, за сведение.

5.ОТНОСНО: Писмо от административния ръководител на Окръжен съд – Благоевград с искане за осигуряване на средства за спешен ремонт за подмяна на дефектирало електронно устройство за автоматично включване на резервно електрозахранване на сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.	ПРИЕМА за необходимо и целесъобразно извършването на подмяна на дефектирало електронно устройство за автоматично включване на резервно електрозахранване (АВР) в сградата на ОС – Благоевград, находяща се в                         гр. Благоевград, пл. „Васил Левски“ № 1, на стойност 4 560,00 лв. с ДДС, съгласно предоставената икономически най-изгодна оферта от административния ръководител на ОС – Благоевград.
Мотиви: Подмяната на дефектиралия АВР на сградата на ОС – Благоевград е неотложно, с оглед осигуряването на непрекъсваемост на електрозахранването в сградата на съда, което гарантира непрекъсваемост при провеждането на съдебните заседания, охлаждането на сървърните помещения, работата на системите за сигурност на сградата. Ремонтът е авариен/неотложен по смисъла на § 1 на Допълнителни разпоредби на Правила за планирането, осигуряването на средства и извършването на текущ ремонт на сградния фонд на съдебната власт.

Справка за отпуснатите средства на ОС – Благоевград 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	няма	
2021	50 000,00 лв.	Ремонт на тоалетни в сутерена, на 1-ви, 2-ри и 3-ти етажи – общо 8 бр.	
2022	0,00 лв.	няма	
2023	21 320,00 лв.	Ремонт канализация и фасада	
2024	0,00 лв.	няма	
2025	542 233,00 лв.	Заявени за 2025 г. 
Подмяна на отоплителната инсталация 
Средствата не са осигурени на основание решение по т. 4 от протокол № 1/08.01.2025 г. на КУС към Пленума на ВСС.	
2025	112 992,00 лв.	Заявени за 2025 г.
Ремонт на стенни и тавански покрития в коридори,фоайета и съдийски кабинети на 3-ти етаж
Средствата не са осигурени на основание решение по т. 4 от протокол № 1/08.01.2025 г. на КУС към Пленума на ВСС.	
	6 026,00 лв.	Заявени за 2025 г.
Ремонт на помещение за медиационен център
Средствата не са осигурени на основание решение по т. 4 от протокол № 1/08.01.2025 г. на КУС към Пленума на ВСС.	
	151 233,00 лв.	Заявени за 2025 г.
Ремонт на мраморна настилка пред и около сградата
Средствата не са осигурени на основание решение по т. 4 от протокол № 1/08.01.2025 г. на КУС към Пленума на ВСС.	

5.2.	ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Окръжен съд – Благоевград с финансови средства в размер на 4 560,00 лв. с ДДС за подмяна на дефектирало електронно устройство за автоматично включване на резервно електрозахранване (АВР) в сградата на съда, намираща се на пл. „Васил Левски“ № 1, гр. Благоевград. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
5.3.	ИЗПРАЩА решението на административния ръководител на ОС – Благоевград, за сведение. 

-	Управление на собствеността:

6.ОТНОСНО: Проект на решение по предложение от председателя на Върховния касационен съд и и.ф. председателя на Върховния административен съд във връзка с иницииране на процедури по изпълнението на Решение на МС № 926 от 17.11.2022 г. и на процедура по безвъзмездно предоставяне за управление на имот – публична държавна собственост на ВСС, за нуждите на органите на съдебна власт.
След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

I.	ПРЕДЛАГА на Пленума на Висшия съдебен съвет да вземе следното решение:
1.	ДАВА СЪГЛАСИЕ, считано от 01 март 2026 г., с оглед планираното въвеждане в експлоатация на строежите на бул. „Александър Стамболийски“ № 82 и бул. „Драган Цанков“ № 6, да се организира преместването на магистратите, преназначени по реда на § 44 и § 45 от ПЗР към ЗИД на ЗСВ, обн., ДВ, бр. 32/2022 г., изм., бр. 56/2022 г. и съответната съдебна администрация от Апелативен съд – София, Софийски градски съд, Апелативна прокуратура – София и част от Софийска градска прокуратура от имот – публична държавна собственост, находящ се на ул. „Черковна“ № 90, в сградите на съдебната власт, както следва:
1.1.	В сградата на Съдебната палата, бул. „Витоша“ № 2 - магистратите и съдебната администрация от Апелативен съд – София и Софийски градски съд;
1.2.	В сградата на ул. „Позитано“ № 24а и ул. „Георг Вашингтон“ № 17 – част от магистратите и съдебната администрация от Софийска градска прокуратура и при необходимост от Апелативна прокуратура – София. 
2.	УПЪЛНОМОЩАВА представляващия Висшия съдебен съвет да изрази положително становище пред министъра на регионалното развитие и благоустройството, с копие до министъра на здравеопазването и председателите на КПК и КОНПИ, по реда на Закона за държавната собственост и Правилника за прилагането на Закона за държавната собственост за:
2.1.	Предоставяне на имот – публична държавна собственост, находящ се на ул. „Черковна“ № 90, гр. София, в управление на КПК/КОНПИ, с изключение на част от Блок 1 и Блок 2 на сграда 1, както следва:
-	от Блок 1 – сутерен, включващ помещения за център за данни и 3 /три/ броя за архив и втори етаж;
-	от Блок 2 - 6 /шест/ броя помещения на партер и 6 /шест/ броя помещения на първия етаж, както и 34 /тридесет и четири/ броя паркоместа.
2.2.	Предоставяне на част от имот – публична държавна собственост, находящ се на пл. „Света Неделя“ № 6, гр. София, съставляваща 8 /осем/ бр. стаи с №№ 307, 308, 309, 310, 311, 312, 313 и 314 на третия етаж от сградата, в управление на Министерство на здравеопазването, като отправи искане за стартиране на процедура по отнемане на имотите т. 2.1 и т. 2.2 от ВСС, поради отпаднала необходимост за органите на съдебната власт, в случай на изразено положително становище от министъра на здравеопазването и председателите на КПК и/или КОНПИ за предоставянето им в тяхно управление.
3. УПЪЛНОМОЩАВА представляващия Висшия съдебен съвет при стартиране на процедура във връзка с решението по т. 2, да изрази становище и предостави необходимата информация относно съпътстващите разходи за управлението и стопанисването на имотите на ул. „Черковна“ № 90 и пл. „Света Неделя“ № 6.
4.	УПЪЛНОМОЩАВА представляващия Висшия съдебен съвет, да отправи искане до министъра на регионалното развитие и благоустройството, с копие от искането до министъра на вътрешните работи, за започване на процедура по безвъзмездното предоставяне за управление на имотите – държавна собственост, намиращи се на ул. „Лавеле“ № 30, в управление на Министерството на вътрешните работи, на Висшия съдебен съвет за нуждите на Върховния касационен съд, по реда на Закона за държавна собственост и Правилника за прилагане на Закона за държавна собственост, включително като удостовери наличието или липсата на необходимост от допълнителни разходи/трансфери/други плащания по бюджета на Висшия съдебен съвет или по сметка за средства от Европейския съюз, за сметка на бюджети по държавния бюджет, при стартиране на процедура. 
5.	УПЪЛНОМОЩАВА представляващия Висшия съдебен съвет да направи предложение до министъра на регионалното развитие и благоустройството за удължаване срока по т. 8 от РМС № 926/17.11.2022 г., в който министърът на здравеопазването и представляващият Висшия съдебен съвет следва да организират приемането и предаването на имотите по т. 5 от същото решение, до   01 март 2026 год.
II. ВНАСЯ предложението по т. I в редовно заседание на Пленума на ВСС, насрочено за 22.05.2025 г. 

7.ОТНОСНО: Писмо от административния ръководител на Софийски районен съд за сключване на договор за заснемане на филмови сцени в сграда, находяща се в гр. София, бул. „Ген. М. Д. Скобелев“ № 23.
След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

ОТЛАГА вземането на решение по писмото от административния ръководител на Софийски районен съд за сключване на договор за заснемане на филмови сцени в сграда, находяща се в гр. София, бул. „Ген. М. Д. Скобелев“ № 23.

8.ОТНОСНО: Писма от административния ръководител на Районен съд – Тутракан за преразпределение на помещенията в едноетажно тяло – пристройка към Съдебната палата гр. Тутракан, ул. „Трансмариска“ № 8.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1. ВЪЗЛАГА на дирекция „Управление на собствеността на съдебната власт“ към АВСС да изпрати писмо до Администрацията на Главен прокурор и до административния ръководител на Окръжна прокуратура /ОП/ – Силистра, относно изразяване на становище, във връзка с писмо рег. № ВСС–8328/09.05.2025 г. от административния ръководител на Районен съд – Тутракан за разпределяне, за нуждите на районния съд, ползването на помещение с площ 20.12 кв.м. и тоалетна с площ 3.30 кв.м., намиращи се в едноетажно тяло – пристройка към Съдебна палата - гр. Тутракан, ул. „Трансмариска“ № 8, разпределени на ОП – Силистра, за нуждите на ТО – Тутракан към РП – Силистра, както и за възможността за осигуряване на средства за ремонт на останалите две помещения от пристройката /с площ               18.52 кв.м. и 19.72 кв.м./, които да се ползват за архив на ТО – Тутракан към РП – Силистра.
8.2. ВЪЗЛАГА на дирекция „Управление на собствеността на съдебната власт“ към АВСС да докладва преписката отново след получаване на отговор по                т. 8.1. 

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ 
                                           СТЕФАН ГРОЗДЕВ